[α]ρ[χ]οντος εν δελφοις αθαμβου του αβρομαχου μηνος ποιτροπιου απεδοτο πραξιας ευδοκο[υ τ]ωι απολλωνι τωι πυθιωι σωμα ανδρειον ωι ονομα μηνας το γενος βειθυνον [τ]ιμα[ς] αργυριου μναν εξ και ταν τιμαν εχει πασαν καθως επιστευσε μηνας ταν ωναν τωι θεωι εφ ωιτε ελευθερον ειμεν μηναν και ανεφαπτον απο παντων τον παντα χρονον ποιουντα ο κα θελη και αποτρεχοντα οις κα θελη. βεβαιωτηρ κατα τον νομον τας πολιος αστοξενος διονυσιου. ει δε τις απτοιτο [μη]να επι καταδουλισμωι βεβαιον παρεχοντω τωι θεωι ταν ωναν ο τε [απ]οδομενος και ο βεβαιωτηρ. ομοιως δε και οι παρατυγχανοντες.
Phokis — Delphi — 156-151 BC
 156-151 BC